Meelis Kull

Meelis Kull (sündinud 21. veebruaril 1980) on eesti arvutiteadlane ja Tartu Ülikooli tehisintellekti professor. Eesti Teaduste Akadeemia akadeemik aastast 2025. Tema teadustöö fookuses on masinõpe, tehisintellekt ja andmeteadus, eriti ebakindluse kvantifitseerimine ja mudelite usaldusväärsus.

Meelis Kull on lõpetanud Tartu Ülikooli matemaatika-informaatikateaduskonna informaatika erialal 2002. aastal (cum laude). Ta sai magistrikraadi (teaduskraad) 2004. aastal ja doktorikraadi 2011. aastal (teema – Statistilise rikastatuse analüüs geeniregulatsiooni uurimiseks loodud algoritmides).ETIS. Meelis Kull. etis.ee

Kull valiti 2019. aastal Tartu Ülikooli arvutiteaduse instituudi aasta õppejõuks ning tema teadustööd on saanud parima artikli auhinna Euroopa masinõppekonverentsil ECML PKDD 2014 ja Euroopa tehisintellektikonverentsil ECAI 2024.

2024. aastal alustas Meelis Kulli juhtimisel tööd Eesti Tehisintellekti Tippkeskus (Estonian Centre of Excellence in AI, EXAI) ning ta valiti ka Eesti Teaduste Akadeemia tehisintellekti uurija-professoriks.Meelis Kull valiti Tartu Ülikooli tehisintellekti professoriks. cs.ut.ee, 9. detsember 2024 

3. detsembril 2025 valiti ta Eesti Teaduste Akadeemia üldkogu istungil akadeemikuks.

 Teenistuskäik 
Bristoli Ülikool:
 2013–2017 vanemteadur
Tartu Ülikooli arvutiteaduse instituut:
 2016–2018 andmekaeve dotsent
 2018–2020 masinõppe dotsent 
 2021–2024 masinõppe kaasprofessor
 2024–...  tehisintellekti professor

 Tunnustus 

 2023 Tartu Ülikooli aumärk

 Viited 

 Kirjandus 
 Aime Jõgi. Tehisaru tippkeskuse juht Meelis Kull: inimesed luiskavad, tehisintellekt luiskab ka, aga aitab ikkagi väga palju. artu.postimees.ee, 7. juuni 2024
 Meelis Kull: kuidas mõelda tulevikust? err.ee, 4. detsember 2024

 Välislingid 
 Tehisintellekti intervjuu Meelis Kulliga. YouTube.

Kategooria:Eesti informaatikud
Kategooria:Tartu Ülikooli matemaatikateaduskonna vilistlased
Kategooria:Tartu Ülikooli loodus- ja täppisteaduste valdkonna professorid
Kategooria:Sündinud 1985